Staðlaðir samningsskilmálar: Hvernig verða þeir hluti af samningi og túlkun þeirra
Í viðskiptum hafa staðlaðir samningsskilmálar gengt mikilvægu hlutverki um langa hríð. Það á ekki aðeins við í samningum milli fyrirtækja heldur eru staðlaðir skilmálar einnig mikið notaðir í margvíslegum viðskiptum við neytendur. Viðfangsefni ritgerðarinnar er að kanna hvenær staðlaðir samningsskilmálar verða hluti af samningi aðila og hvernig ber að túlka slík samningsákvæði. Fyrst er fjallað almennt um samninga og nokkrar helstu meginreglur samningaréttar. Því næst er rætt um tilurð staðlaðra samningsskilmála miðað við aðdraganda að samningu þeirra, kosti og galla þeirra og farið er yfir á hvaða sviði viðskiptalífsins mest reynir á þá. Meginefni rigerðarinnar er að gera grein fyrir hvernig staðlaðir samningsskilmálar verða hluti af samningi. Þá er fjallað sérstaklega um takmarkanir á því að íþyngjandi og óvenjulegir skilmálar verði bindandi og hver beri áhættuna af þeim skilmálum sem notaðir eru. Loks er rætt um hvernig beri að túlka staðlaða samningsskilmála.
Networked Digital Library of Theses and Dissertations